ভারতের দল বাছাই নিয়ে প্রশ্ন তুললেন ইনজামাম (ভিডিও)
টি-টোয়েন্টি বিশ্বকাপে পাকিস্তানের বিপক্ষে গো হারা হেরেছে ভারত। বাবর-রিজওয়ানের অনবদ্য ব্যাটিংয়ে এমন বড় জয় পেয়েছে পাকিস্তান। চিরপ্রতিদ্বন্দ্বীদের বিরুদ্ধে এমন হারে সমালোচনায় বিদ্ধ হচ্ছেন বিরাট কোহলিরা। 







এই হারের পেছনে ভারতের দল নির্বাচনকেও দায়ী করেছেন পাকিস্তানের সাবেক অধিনায়ক ইনজামাম-উল হক। তিনি মনে করেন, পাকিস্তানের বিপক্ষে দল নির্বাচন সঠিক ছিল না কোহলিদের। অলরাউন্ডার হার্দিক পান্ডিয়াকে দলে জায়গা দেওয়াটা ভুল ছিল বলে মন্তব্য ইনজামামের। 




ইনজামাম ইউটিউব চ্যানেলে ভিডিও প্রকাশ করে আরও বলেন, ভারতের টিম কম্বিনেশন ঠিক ছিল না। কারণ তাদের ষষ্ঠ বোলারের অভাব ছিল। পাঁচজন প্রধান বোলারের ব্যাকআপ হিসেবে আরও একজন দরকার ছিল।  
ইনজামাম বলেন, বাবর আজম তার দল নিয়ে আত্মবিশ্বাসী ছিলেন। তার একাদশ বাছাই সঠিক ছিল।  কিন্তু কোহলিরা এ বিষয়ে সচেতন ছিল বলে মনে হয় না।
ইনজামাম তার সেই ভিডিওবার্তায় ব্যাখ্যা করেন, ষষ্ঠ বোলারের অনুপস্থিতির কারণে ভারতের সম্ভাবনাকে আরও ক্ষতিগ্রস্ত করেছে।  এটি ভারতের অধিনায়ক বিরাট কোহলিকে অনেক চাপে ফেলেছে।
বাবর আজমের নেতৃত্বের প্রশংসা করে ইনজামাম বলেন, বাবর তার একাধিক বোলিং বিকল্পের ভালো ব্যবহার করেছে, যার ফল সে পেয়েছে।
তথ্যসূত্র: হিন্দুস্তান টাইমস।

টি-টোয়েন্টি বিশ্বকাপে পাকিস্তানের বিপক্ষে গো হারা হেরেছে ভারত। বাবর-রিজওয়ানের অনবদ্য ব্যাটিংয়ে এমন বড় জয় পেয়েছে পাকিস্তান। চিরপ্রতিদ্বন্দ্বীদের বিরুদ্ধে এমন হারে সমালোচনায় বিদ্ধ হচ্ছেন বিরাট কোহলিরা।